Bolesti drieku
Môžem kombinovať oxynal, magnosolv,neurol,neuromultivit a dorsiflex?
Dobrý deň,
ďakujeme za Vašu otázku.
Medzi likom OxyNal a Dorsiflex bola pozorovaná klinicky závažná interakcia v dôsledku ktorej sa môže zosilniť účinok OxyNalu s rizikom negatívneho vplyvu na centrálny nervový systém (CNS) a dýchanie. Rovnaký vplyv na účinok OxyNalu bol pozorovaný aj súčasnou kombináciou s liekom Neurol. Uvedené kombinácie liekov sa neodporúčajú.
Súbežným užívaním liekov Neurol a Dorsiflex bola pozorovaná klinicky stredne závažná interakcia v dôsledku ktorej sa môže zosilniť účinok týchto tlmivo pôsobiacich liečiv na CNS.
Lieky Neuromultivit a Magnosolv je možné kombinovať s vyššie uvedenými bez vzájomného ovplyvnenia účinku.
Lekár predpisuje lieky na základe zváženia prínosu liečby a možných rizík, ktoré z nej vyplývajú. Vzhľadom na to, že mi nie je známy Váš zdravotný stav, vhodnosť uvedenej kombinácie neviem posúdiť. Je však potrebné, aby bol jeden predpisujúci lekár (najlepšie lekár predpisujúci OxyNal) informovaný o všetkých súbežne užívaných liekov. V prípade, že túto vedomosť nemá, je potrebné ho dodatočne informovať.
Prajem pevné zdravie.
S pozdravom
PharmDr. Veronika Kiabová